stanford-oval/wikipedia huggingface dataset:
วอร์เรน บัฟเฟตต์
ประวัติช่วงต้นและการศึกษา

บัฟเฟตต์เกิดในปี ค.ศ. 1930 ที่เมืองโอมาฮา รัฐเนแบรสกา  โดยเป็นลูกคนที่สองจากสามคน และเป็นลูกชายคนเดียวของผู้แทนสภาสหรัฐ ฮาเวิร์ด บัฟเฟตต์  เขาเริ่มเรียนชั้นประถมศึกษาที่โรงเรียนประถม Rose Hill ในโอมาฮา หลังจากจบมัธยมศึกษาและพบความสำเร็จในด้านธุรกิจและการลงทุน เขาอยากที่จะไม่เรียนต่อมหาวิทยาลัยแต่ถูกพ่อขัดขวางเอาไว้
บัฟเฟตต์มีความสนใจในเรื่องธุรกิจและการลงทุนตั้งแต่เด็ก เขาได้รับแรงบันดาลใจจากหนังสือ One Thousand Ways to Make $1000 ที่ยืมมาจากห้องสมุดในวัย 7 ขวบ หนึ่งในธุรกิจแรกที่บัฟเฟตต์ทำคือการขายหมากฝรั่ง, โค้ก, และนิตยสารรายสัปดาห์ตามบ้าน  ในสมัยมัธยมปลาย บัฟเฟตต์และเพื่อนรวมเงินกัน 25 ดอลลาร์เพื่อซื้อเครื่องเล่นพินบอลใช้แล้วไปตั้งไว้ในร้านตัดผม ไม่กี่เดือนต่อมา เขาก็มีเครื่องเล่นพินบอลตั้งในร้านตัดผม 3 แห่งทั่วเมืองโอมาฮา กิจการนี้ถูกขายภายในปีเดียวกันให้กับทหารผ่านศึกคนหนึ่งในมูลค่า 1,200 ดอลลาร์
ความสนใจในด้านตลาดหุ้นของบัฟเฟตต์เริ่มตั้งแต่เด็กเช่นกันโดยได้ซื้อหุ้นครั้งแรกเมื่ออายุ 11 ปี ในสมัยมัธยมปลาย เขาลงทุนในธุรกิจของพ่อและเป็นเจ้าของฟาร์มขนาด 40 เอเคอร์ที่มีชาวนาเช่าอยู่
ในปี ค.ศ. 1947 เขาเข้าเรียนระดับมหาวิทยาลัยที่โรงเรียนธุรกิจวอร์ตันแห่งมหาวิทยาลัยเพนซิลเวเนีย และได้ย้ายไปเรียนและจบการศึกษาที่มหาวิทยาลัยเนแบรสกา หลังจากนั้นได้ศึกษาต่อระดับปริญญาโทสาขาเศรษฐศาสตร์ที่ มหาวิทยาลัยโคลัมเบีย ในปีค.ศ. 1951 เป็นต้นมา
ปรัชญาการลงทุน

เมื่อครั้งที่ยังศึกษาในระดับปริญญาโทสาขาเศรษฐศาสตร์ที่มหาวิทยาลัยโคลัมเบียอยู่นั้นวอร์เรน บัฟเฟต์ได้ศึกษาถึงปรัชญาการลงทุนจาก เบนจามิน เกรแฮม หลังจากนั้นก็นำปรัชญาการลงทุนจาก ฟิลิป ฟิชเชอร์ มาปรับประยุกต์เข้าด้วยกัน วอร์เรน บัฟเฟต์ ถือเป็นนักลงทุนที่เน้นคุณค่าของหุ้นที่มั่นคงในระยะยาวมากกว่าการเก็งกำไรในระยะสั้น
ปรัชญาการลงทุน > กองทุนดัชนีและการบริหารแบบแอคทีฟ

บัฟเฟตต์สนับสนุนกองทุนดัชนีสำหรับผู้ที่ไม่สนใจบริหารเงินของตนเองหรือไม่มีเวลามากพอ  บัฟเฟตต์กังขาว่าการบริหารแบบแอคทีฟจะสามารถเอาชนะตลาดได้ในระยะยาวและเขาได้แนะนำทั้งผู้ลงทุนรายย่อยและสถาบันให้ลงทุนในกองทุนดัชนีที่มีค่าธรรมเนียมต่ำและผูกโยงกับดัชนีที่กระจายความเสี่ยง  บัฟเฟตต์เคยเขียนในจดหมายถึงผู้ถือหุ้นว่า "เมื่อเงินหลักล้านๆ ดอลลาร์ถูกบริหารโดยคนวอลล์สตรีทที่คิดค่าธรรมเนียมแพงๆ กำไรใหญ่ๆก็มักจะถูกเหล่าผู้จัดการเก็บเกี่ยว ไม่ใช่ลูกค้า"  ในปี ค.ศ. 2007 บัฟเฟตต์พนันกับผู้จัดการกองทุนหลายคนว่ากองทุนดัชนี S&P 500 ธรรมดาจะทำความสามารถได้ดีกว่า เฮดจ์ฟันด์ที่คิดค่าธรรมเนียมแพงมาก เวลาล่วงเลยมาถึงปี ค.ศ. 2017 กองทุนดัชนีสามารถที่จะเอาชนะทุกกองทุนเฮดจ์ฟันด์ที่พนันกับบัฟเฟตต์
มิตรสหาย

วอร์เรน บัฟเฟต์มีมิตรสหายเป็นมหาเศรษฐีชื่อ บิลล์ เกตส์ ซึ่งเคยชวนให้เขาร่วมลงทุนในบริษัทไมโครซอฟท์ แต่วอรร์เรนก็ขอปฏิเสธ เนื่องจากไม่มีความเข้าใจในระบบธุรกิจประเภทนี้ แต่ถึงกระนั้น เขาก็ยินดีที่จะบริจาคเงินจำนวนมหาศาลแก่มูลนิธิของบิลล์ เกตส์แทน
ในบางโอกาสเขามักเล่นเกมไพ่บริดจ์กับบิลล์ เกตส์ผ่านทางระบบออนไลน์ (เพื่อลับสมองมากกว่าเพื่อการพนัน)
แหล่งข้อมูลอื่น

กิตติพันธ์ คงสวัสดิ์เกียรติ และ พรรณชญาน์ ชัยสิทธินันท์ (2558) ปรัชญาการลงทุนของ วอร์เรน บัฟเฟตต์ (หนังสือแปลและเรียบเรียง) The Warren Buffett Philosophy of Investment ผู้แต่ง Elena Chirkova สำนักพิมพ์ McGraw-Hill ISBN 9786163500779 (พิมพ์ครั้งที่ 1 พ.ศ. 2558)
Berkshire Hathaway official website
Latest Holdings In Berkshire Hathaway Portfolio
Latest Holdings In Berkshire Hathaway Portfolio เก็บถาวร 2012-10-22 ที่ เวย์แบ็กแมชชีน (with prices from Google Finance)
Latest Holdings In Berkshire Hathaway Portfolio, Dynamic
Warren Buffett news at The Guardian
Warren E. Buffett news at The New York Times
buffetwatch.com เก็บถาวร 2008-11-20 ที่ เวย์แบ็กแมชชีน
วอลต์ดิสนีย์พิกเชอส์

บทความนี้เกี่ยวกับสตูดิโอผลิตภาพยนตร์ สำหรับบริษัทผู้แทนจำหน่ายภาพยนตร์ที่มีชื่อคล้ายกัน ดูที่ วอลต์ดิสนีย์สตูดิโอส์โมชันพิกเชอส์ สำหรับบริษัทแม่ ดูที่ เดอะวอลต์ดิสนีย์สตูดิโอส์
| --- | --- |
ตราสัญลักษณ์ตั้งแต่ปี ค.ศ. 2006 โดยเวอร์ชันที่มีคำว่า "ดิสนีย์" เพียงอย่างเดียวมีการใช้งานมาตั้งแต่ปี ค.ศ. 2011
ถนนริเวอร์ไซด์ไดรฟ์ วอลต์ดิสนีย์สตูดิโอส์ในเบอร์แบงก์ รัฐแคลิฟอร์เนีย
ชื่อเดิม: วอลต์ดิสนีย์สตูดิโอส์ (1923–1929) วอลต์ดิสนีย์โปรดักชันส์ (1929–1983)
ประเภท: บริษัทย่อย
อุตสาหกรรม: ภาพยนตร์
ก่อตั้ง: 16 ตุลาคม 1923; 101 ปีก่อน (1923-10-16) (วอลต์ดิสนีย์โปรดักชันส์) 1 เมษายน 1983; 41 ปีก่อน (1983-04-01) (วอลต์ดิสนีย์พิกเชอส์)
ผู้ก่อตั้ง: วอลต์ ดิสนีย์ 
สำนักงานใหญ่: 500 ถนนเซาต์บูเอนาวิสตา, เบอร์แบงก์ รัฐแคลิฟอร์เนีย, สหรัฐ
พื้นที่ให้บริการ: ทั่วโลก
บุคลากรหลัก:   ฌอน เบลีย์ (ประธาน, อำนวยการการผลิต)  วาเนสซา มอร์ริสัน (ประธาน, สื่อส่งผ่านสัญญาณต่อเนื่อง)  ชาร์ลี คอลลิเออร์  (ประธานกรรมการ/ซีอีโอ, การบันเทิง)
ผลิตภัณฑ์: ภาพเคลื่อนไหว
บริษัทแม่: เดอะวอลต์ดิสนีย์สตูดิโอส์ (ดิสนีย์เอ็นเตอร์เทนเมนต์)
เว็บไซต์: movies.disney.com
เชิงอรรถ / อ้างอิง 
วอลต์ดิสนีย์พิกเชอส์ (อังกฤษ: Walt Disney Pictures) เป็นบริษัทผลิตภาพยนตร์สัญชาติอเมริกันและเป็นบริษัทย่อยของเดอะวอลต์ดิสนีย์สตูดิโอส์ ซึ่งเป็นส่วนหนึ่งของดิสนีย์เอ็นเตอร์เทนเมนต์ และมีบริษัทเดอะวอลต์ดิสนีย์เป็นเจ้าของ สตูดิโอแห่งนี้เป็นผู้ผลิตภาพยนตร์ชั้นนำฉบับคนแสดงจริง (live-action) ภายในหน่วยของวอลต์ดิสนีย์สตูดิโอส์ และตั้งอยู่ที่วอลต์ดิสนีย์สตูดิโอส์ในเบอร์แบงก์ รัฐแคลิฟอร์เนีย ภาพยนตร์แอนิเมชันที่ผลิตโดยวอลต์ดิสนีย์แอนิเมชันสตูดิโอส์และพิกซาร์แอนิเมชันสตูดิโอส์ก็ออกฉายภายใต้แบนเนอร์ของสตูดิโอเช่นกัน วอลต์ดิสนีย์สตูดิโอส์โมชันพิกเชอส์เป็นผู้จัดจำหน่ายและทำการตลาดภาพยนตร์ที่ผลิตโดยวอลต์ดิสนีย์พิกเชอส์
ดิสนีย์เริ่มผลิตภาพยนตร์ฉบับคนแสดงในปี ค.ศ. 1950 แผนกไลฟ์แอ็กชันได้กลายเป็นวอลต์ดิสนีย์พิกเชอส์ในปี ค.ศ. 1983 เมื่อดิสนีย์จัดแผนกสตูดิโอใหม่ทั้งหมด ซึ่งรวมถึงการแยกออกจากแผนกแอนิเมชันฟีเจอร์และการสร้างทัชสโตนพิกเจอส์ในเวลาต่อมา ในช่วงปลายทศวรรษนั้น เมื่อรวมกับผลงานของทัชสโตน วอลต์ดิสนีย์พิกเชอส์ได้ยกระดับดิสนีย์ให้เป็นหนึ่งในสตูดิโอภาพยนตร์รายใหญ่ของฮอลลีวูด
ปัจจุบันวอลต์ดิสนีย์พิกเชอส์เป็นหนึ่งในห้าสตูดิโอภาพยนตร์ฉบับคนแสดงจริงภายในวอลต์ดิสนีย์สตูดิโอ ส่วนที่เหลือคือ ทเวนตีท์เซนจูรีสตูดิโอส์, มาร์เวลสตูดิโอส์, ลูคัสฟิล์ม และเสิร์ชไลต์พิกเจอร์ส ภาพยนตร์สร้างใหม่ในปี ค.ศ. 2019 เดอะไลอ้อนคิง  เป็นภาพยนตร์ที่ทำรายได้สูงสุดของสตูดิโอทั่วโลกด้วยรายได้ 1.6 พันล้านดอลลาร์ และไพเรทส์ออฟเดอะแคริบเบียน เป็นภาพยนตร์ชุดที่ประสบความสำเร็จมากที่สุดของสตูดิโอ โดยมีภาพยนตร์ 5 เรื่องที่ทำรายได้รวมกว่า 4.5 พันล้านดอลลาร์ในบ็อกซ์ออฟฟิศทั่วโลก
คลังภาพยนตร์

ภาพยนตร์คนแสดงเรื่องแรกของสตูดิโอคือ เกาะมหาสมบัติ (1950) ภาพยนตร์แอนิเมชันที่ผลิตโดยวอลต์ดิสนีย์แอนิเมชันสตูดิโอส์และพิกซาร์ก็ออกฉายโดยวอลต์ดิสนีย์พิกเชอส์เช่นกัน สตูดิโอได้เปิดตัวภาพยนตร์สี่เรื่องที่ได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยม ได้แก่ แมรี่ ป๊อปปินส์ (1964), โฉมงามกับเจ้าชายอสูร (1991), ปู่ซ่าบ้าพลัง (2009) และทอย สตอรี่ 3 (2010)
ดูเพิ่ม

เดอะวอลต์ดิสนีย์สตูดิโอส์
วอลต์ดิสนีย์สตูดิโอส์โมชันพิกเชอส์
แหล่งข้อมูลอื่น

เว็บไซต์ทางการ
| ด ค กบริษัทภาพยนตร์ในสหรัฐ |
| --- | --- |
เดอะบิ๊กซิกซ์:  ทเวนตีท์เซนจูรีสตูดิโอส์  โคลัมเบียพิคเจอร์ส  พาราเมาต์พิกเจอส์  ยูนิเวอร์แซลพิกเจอส์  วอลต์ดิสนีย์พิกเชอส์  วอร์เนอร์บราเธอส์พิกเจอส์ 
มินิเมเจอร์ส:  ซัมมิตเอนเตอร์เทนเมนต์  ไลออนเกจ  The Weinstein Company/Dimension Films  มิราแมกซ์ฟิล์มส  ดรีมเวิกส์พิกเจอส์  ดรีมเวิกส์แอนิเมชัน  Overture Films  Metro-Goldwyn-Mayer/United Artists  ซีบีเอสฟิล์มส  Relativity Media/Rogue Pictures 
บริษัทภาพยนตร์ขนาดเล็ก:  Samuel Goldwyn Films  Magnolia Pictures  IFC Films  Newmarket Films  Freestyle Releasing  Roadside Attractions  THINKFilm  Palm Pictures  Palisades Tartan Films  Troma Entertainment  Image Entertainment  Millennium Entertainment  Yari Film Group  RKO Pictures  FilmDistrict  Vivendi Entertainment  Music Box Films 
 หมวดหมู่
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  อิสราเอล  สหรัฐ  เช็กเกีย
วงแหวนของดาวเนปจูน

วงแหวนแต่ละวงแหวนของดาวเนปจูน
วงแหวนของดาวเนปจูน (อังกฤษ: Rings of Neptune) มีลักษณะมีความสว่างไม่มากนัก เพราะประกอบด้วยอนุภาคที่เป็นผงฝุ่นขนาด 1 ไมโครเมตร  จนถึงขนาดประมาณ 10 เมตร เช่นเดียวกับวงแหวนของดาวพฤหัสบดีและดาวยูเรนัส  ซึ่งนักดาราศาสตร์สำรวจพบระบบวงแหวนของดาวเนปจูนเป็นครั้งแรกในช่วงทศวรรษที่ 60 และในปี ค.ศ. 1989 ยานวอยเอเจอร์ 2 ได้บินผ่านเข้าไปใกล้ดาวเนปจูนและบันทึกภาพส่งกลับมายังโลก ทำให้นักดาราศาสตร์พบว่าดาวเนปจูนมีวงแหวนล้อมรอบด้วยกันถึง 5 วง
วงแหวนของดาวเนปจูน ได้แก่ วงแหวนแอดัมส์, วงแหวนอราโก, วงแหวนแลสเซลล์, วงแหวนเลอ แวรีเย และวงแหวนกัลเลอ นอกจากนั้นยังมีวงแหวนที่จางมาก ๆ และยังไม่มีชื่ออีก 1 วง ที่อยู่ในวงโคจรเดียวกันกับดวงจันทร์แกลาเทีย และยังมีดวงจันทร์บริวารของดาวเนปจูนอีก 3 ดวง คือ เนแอด, ทาแลสซา และดิสพีนา ที่มีวงโคจรอยู่ภายในระบบวงแหวนเช่นเดียวกัน
ประวัติการค้นพบ

วงแหวนของดาวเนปจูนไม่สามารถมองเห็นได้ผ่านทางกล้องโทรทรรศน์ขนานเล็ก โดยการค้นพบครั้งแรกในปี ค.ศ. 1980 นักวิทยาศาสตร์ได้สังเกตการ์ณดาวเนปจูนกล้องโทรทรรศน์ขยายใหญ่ ซึ่งเห็นวงแหวนบางส่วน และดาวเนปจูน "กะพริบตา" เพียงเล็กน้อย จนถึงในปี ค.ศ. 1989 ยานวอยเอเจอร์ 2 ได้บินผ่านเข้าไปใกล้ดาวเนปจูนและบันทึกภาพส่งกลับมายังโลก ปรากฏว่าวงแหวนของดาวเนปจูนประกอบด้วย วัตถุเล็ก ๆ สีมืดคล้ำ กระจายเป็นวงรอบดาวเนปจูน วงแหวนบางส่วนเล็กและบาง จนไม่สามารถสังเกตเห็นจากโลก สันนิษฐานว่า น่าจะเป็นฝุ่น ที่เกิดจากเศษดาวเคราะห์พุ่งชนดาวบริวาร ของดาวเนปจูนจนฟุ้งกระจาย และถูกดาวเนปจูนดึงดูดไว้ กลายเป็นส่วนประกอบในวงแหวน ในภายหลัง
นักดาราศาสตร์พบว่าดาวเนปจูนมีวงแหวนล้อมรอบด้วยกันถึง 5 วง วงแหวนชั้นนอกสุดของดาวเนปจูนมีชื่อว่า วงแหวนแอดัมส์ ส่วนชั้นที่อยู่ถัดเข้าไปด้านในอีก 4 วง ได้แก่ วงแหวนอราโก, วงแหวนแลสเซลล์, วงแหวนเลอ แวรีเย และวงแหวนกัลเลอ นอกจากนั้นยังมีวงแหวนที่จางมาก ๆ และยังไม่มีชื่ออีก 1 วง
ขนาดวงแหวน

วงแหวนของดาวเนปจูนประกอบด้วยอนุภาคที่เป็นผงฝุ่นขนาด 1 ไมโครเมตร จนถึงขนาดประมาณ 10 เมตร โดยวงแหวนแต่วงมีขนาด ดังนี้
| ชื่อวงแหวน | รัศมี (กม> ) | ความกว้าง (กม> ) | ความลึก (กม> ) | ความห่างจากใจกลางของดาวเนปจูน (กม> ) | หมายเหตุ |
| --- | --- | --- | --- | --- | --- |
| กัลเลอ | 40,900 - 42,900 | 2,000 | 0.15 | 42,000  | - |
| เลอ แวรีเย | 53,200 ± 20 | 113 | 0.7 ± 0.2 | 53,000 | - |
| แลสเซลล์ | 53,200 - 57,200 | 4,000 | 0.4 |  ? | - |
| อราโก | 57,200 | <100 |  ? | 57,000 | - |
| แอดัมส์ | 62,932 | 15 - 50 | 0.4 | 61,000 | - |
ข้อมูลจำเพาะ > วงแหวนกัลเลอ

วงแหวนกัลเลอ (อังกฤษ: Galle) เป็นวงแหวนชั้นในสุดของดาวเนปจูน โดยชื่อ "Galle" มาจาก โยฮันน์ กอทท์ฟรีด กัลเลอ เพื่อเป็นการให้เกียรติ วงแหวนกัลเลอมีรัศมี 40,900 - 42,900 กม. ความกว้าง 2,000 กม. และมีปริมาณเศษฝุ่น 40 - 70%
ข้อมูลจำเพาะ > วงแหวนเลอ แวรีเย

วงแหวนเลอ แวรีเย (อังกฤษ: Le Verrier) เป็นวงแหวนชั้นที่สองของดาวเนปจูน ลักษณะเป็นวงแหวนที่แคบ มีรัศมี 53,200 กม. ความกว้าง 113 กม. และมีปริมาณเศษฝุ่น 40 - 70%
ข้อมูลจำเพาะ > วงแหวนแลสเซลล์

วงแหวนแลสเซลล์ (อังกฤษ: Lassell) เป็นวงแหวนชั้นที่สามของดาวเนปจูน มีรัศมี 53,200 - 57,200 กม. ความกว้าง 4,000 กม. และมีปริมาณเศษฝุ่น 20 - 40%
ข้อมูลจำเพาะ > วงแหวนอราโก

วงแหวนอราโก (อังกฤษ: Arago) เป็นวงแหวนชั้นที่สี่ของดาวเนปจูน มีรัศมี 57,200 กม. และมีความกว้างมากกว่า 100 กม.
ข้อมูลจำเพาะ > วงแหวนแอดัมส์

วงแหวนแอดัมส์ (อังกฤษ: Adams) เป็นวงแหวนชั้นนอกสุดของดาวเนปจูนที่ถูกค้นพบโดย ยานวอยเอเจอร์ 2 ในปี ค.ศ. 1989 โดยซึ่งได้ส่งภาพวงแหวนนี้ตรงส่วนอาร์ค มีลักษณะบิดโค้ง และประกอบด้วยอาร์ค 5 อาร์ค ชื่อ ลิเบอร์ตี้, อีควอลิตี้ 1, อีควอลิตี้ 2, เคอริจ และฟราเทอนีตี้ วงแหวนแอดัมส์มีรัศมี 62,932 กม. ความกว้าง 15 - 50 มีปริมาณเศษฝุ่น 20 - 40% และมีปริมาณเศษฝุ่นในอาร์ค 40 - 70% โดยชื่อ "Adams" มาจาก จอห์น คูช แอดัมส์ เพื่อเป็นการให้เกียรติ
ข้อมูลจำเพาะ > วงแหวนแอดัมส์ > อาร์ค

| ชื่ออาร์ค | รัศมี (กม> ) | ความกว้าง (กม> ) | ความลึก (กม> ) | หมายเหตุ |
| --- | --- | --- | --- | --- |
| ลิเบอร์ตี้ | 62,933 | 15 | 1.25–2.15 | - |
| อีควอลิตี้ 1 | 62,933 | 15 | 1.25–2.15 | - |
| อีควอลิตี้ 2 | 62,933 | 15 | 1.25–2.15 | - |
| เคอริจ | 62,933 | 15 | 1.25–2.15 | - |
| ฟราเทอนีตี้ | 62,933 | 15 | 1.25–2.15 | - |
ข้อมูลจำเพาะ > วงแหวนแอดัมส์ > การจางหายไปของอาร์ค

ในปี ค.ศ. 1989 ยานวอยเอเจอร์ 2ได้ส่งภาพอาร์คของวงแหวน สามารถมองเห็นอย่างชัดเจน แต่ในปี ค.ศ. 2002 และ ค.ศ. 2003 Imke de Pater จากมหาวิทยาลัยแคลิฟอร์เนีย เบิร์กลีย์ และเพื่อนร่วมงานอีก 10 คน เดินทางมาที่รัฐฮาวาย และใช้กล้องโทรทรรศน์ส่องไปที่วงแหวนแอดัมส์พร้อมกับวิเคราะห์ ปรากฏว่าอาร์คของวงแหวนแอดัมส์กลับได้จางหายไป โดยพวกเขาได้เรียกอาร์คของวงแหวนแอดัมส์นั้นว่า ลิเบอร์ตี้
ภาพวงแหวนของดาวเนปจูนที่บันทึกโดยยายวอยเอเจอร์ 2 ซึ่งมองเห็นวงแหวน 2 วงหลักได้อย่างชัดเจน (NASA)
ส่วนอาร์คของวงแหวนแอดัมส์
วอร์นเนอร์ มิวสิค ไทยแลนด์

| --- | --- |

ประเภท: ธุรกิจบันเทิง
รูปแบบ: บริษัทจำกัด
ก่อนหน้า: ดี-เดย์ เอ็นเทอร์เทนเมนท์ มูเซอร์ เรคคอร์ดส
ก่อตั้ง: 3 กุมภาพันธ์ พ.ศ. 2537 (30 ปี)
สำนักงานใหญ่: 88 อาคารเดอะพาร์ก เวิร์กเพลส ชั้น 4 ถนนรัชดาภิเษกตัดใหม่ แขวงคลองเตย เขตคลองเตย กรุงเทพมหานคร 10110
บุคลากรหลัก: Karl N. Kongkham (กรรมการผู้จัดการ)
เว็บไซต์: warnermusic.co.th
บริษัท วอร์นเนอร์ มิวสิค (ประเทศไทย) จำกัด (อังกฤษ: Warner Music (Thailand) Company Limited) เป็นบริษัทประกอบธุรกิจค่ายเพลงในประเทศไทย ภายใต้กลุ่มวอร์เนอร์มิวสิค ซึ่งเป็น 1 ใน 4 ค่ายเพลงใหญ่ของโลก หรือ บิ๊กโฟร์ (Big Four) เกิดจากกลุ่มวอร์เนอร์มิวสิคเข้าซื้อกิจการค่ายเพลง ดี-เดย์ เอ็นเทอร์เทนเมนท์ และ มูเซอร์ เรคคอร์ดส มารวมกัน และจัดตั้งขึ้นเป็นบริษัทในสาขาประเทศไทยเมื่อวันที่ 3 กุมภาพันธ์ พ.ศ. 2537 โดยมีศิลปินบางส่วนจาก 2 ค่ายเพลงดังกล่าว ยังคงทำเพลงกับค่ายวอร์นเนอร์ มิวสิค ไทยแลนด์ต่อ โดยเฉพาะวงคาราบาว และ ซูซู อีกทั้งยังได้นำอัลบั้มทั้งหมดของทั้ง 2 ค่ายเพลงมาจำหน่ายใหม่อีกด้วย
ประวัติ

บทความหลัก: ดี-เดย์ เอ็นเทอร์เทนเมนท์ และ มูเซอร์ เรคคอร์ดส
ศิลปินในค่าย > ฝั่งเพื่อชีวิต

คาราบาว
แอ๊ด คาราบาว
เล็ก คาราบาว
เทียรี่ คาราบาว
พงษ์สิทธิ์ คำภีร์
ศิลปินในค่าย > ฝั่งสตริง

Mr. Z
ดอนผีบิน
ตาวัน
กษาปณ์ จำปาดิบ
วิยะดา โกมารกุล ณ นคร
สิบล้อ
ซิลลี่ ฟูลส์ (ปัจจุบันย้ายไปสังกัด Me Records)
อีโบลา(ปัจจุบันย้ายไปสังกัด Me Records)
Link Conner
พีทูวอร์ชิพ
8th FLOOR
SystemSucker
rylawadee
KHUNPHAN TZ
มาย ไลฟ์ แอส อะลิ โทมัส
เทเลกซ์เทเลกส์ (ปัจจุบันย้ายไปสังกัดเลิฟอีส)
NINEKING.
REVER RHUEM
เป้ ชลญา อาชีวะ (อัลบั้ม pAe’)
SWOODY
อุกฤษ วิลลีย์ บรอด ดอนกาเบรียล
อัญชลี จงคดีกิจ
อาร์ท ศุภวัฒน์
NANTCXP
Zweed N' Roll
คิส-แคส
ชีรณัฐ ยูสานนท์
ข้อวิจารณ์

เมื่อวันที่ 10 สิงหาคม พ.ศ. 2567 เพจเฟซบุ๊กของค่ายวอร์นเนอร์ มิวสิค ไทยแลนด์ ได้โพสต์ภาพตัดต่อภาพตุลาการศาลรัฐธรรมนูญ ขณะวินิจฉัยคดียุบพรรคก้าวไกลเมื่อวันที่ 7 สิงหาคม เพื่อโปรโมตเพลงสากล Apple ของ Charli xcx โดยระบุข้อความในภาพว่า "I THINK THE APPLE'S ROTTEN RIGHT TO THE CORE ฉันว่ารูปแอปเปิลลูกนี้มันคงเน่าจนถึงแกนแล้วล่ะ" พร้อมกับตัดต่อภาพแอปเปิลที่มีสภาพเน่าเสียไปยังตุลาการศาลรัฐธรรมนูญแต่ละคน แต่นอกจากนั้น ยังตัดต่อภาพพระบรมฉายาลักษณ์ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบาทสมเด็จพระวชิรเกล้าเจ้าอยู่หัว ที่กรอบรูปบนผนังด้านหลังบัลลังก์ โดยปิดสีเขียวทับ และระบุข้อความภาษาอังกฤษที่มีความหมายในลักษณะที่ไม่บังควร จึงมีประชาชนที่จงรักภักดีต่อสถาบันพระมหากษัตริย์แสดงความคิดเห็นไม่พ่อใจต่อเจตนาของแอดมินเพจดังกล่าว ซึ่งนอกจากอาจละเมิดอำนาจของศาลรัฐธรรมนูญแล้ว ยังส่อเจตนาดูหมิ่นสถาบันพระมหากษัตริย์อีกด้วย ทำให้แอดมินเพจได้ลบโพสต์ดังกล่าวออกไปเมื่อเวลา 16:00 น. ของวันเดียวกัน แต่ประชาชนบางส่วนยังคงทวงถามความรับผิดชอบจากบริษัท และมีบางส่วนกล่าวว่าจะไปแจ้งความดำเนินคดีกับบริษัทในฐานความความผิดต่อองค์พระมหากษัตริย์ไทยอีกด้วย
ในที่สุด ในวันถัดมาคือเมื่อวันที่ 11 สิงหาคม เพจเฟซบุ๊กของค่ายวอร์นเนอร์ มิวสิค ไทยแลนด์ ก็ได้ออกแถลงการณ์ขอโทษในกรณีการสื่อสารทางการตลาดด้วยภาพดังกล่าว พร้อมระบุว่าทางบริษัทกำลังพิจารณาลงโทษต่อพนักงานที่รับผิดชอบในการผลิตและเผยแพร่เนื้อหาดังกล่าว เนื่องจากเป็นการกระทําที่ละเมิดกฎและไม่เป็นไปตามมาตรฐานของบริษัทฯ อย่างชัดเจน
ดูเพิ่ม

กลุ่มวอร์เนอร์มิวสิค
ดี-เดย์ เอ็นเทอร์เทนเมนท์
มูเซอร์ เรคคอร์ดส
วอลเลย์บอลชายชิงแชมป์ยุโรป 1991

| รายละเอียด |
| --- | --- |
ประเทศเจ้าภาพ:  เยอรมนี
วันที่: 7–15 กันยายน
ทีม: 12
สถานที่:  (ใน 2 เมืองเจ้าภาพ)
ชนะเลิศ:  สหภาพโซเวียต (สมัยที่ 12th)
← ก่อนหน้าถัดไป →
วอลเลย์บอลชายชิงแชมป์ยุโรป 1991 (อังกฤษ: 1991 Men's European Volleyball Championship) เป็นครั้งที่ 17 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ฮัมบวร์ค และ เบอร์ลิน ประเทศเยอรมนี ระหว่างวันที่ 7–15 กันยายน พ.ศ. 2534
การแบ่งกลุ่ม

| --- | --- |
 กลุ่ม A - ฮัมบวร์ค  บัลแกเรีย   เชโกสโลวาเกีย   ฝรั่งเศส   อิตาลี   เนเธอร์แลนด์   ยูโกสลาเวีย:  กลุ่ม B - เบอร์ลิน  ฟินแลนด์   เยอรมนี   กรีซ   โปแลนด์   สหภาพโซเวียต   สวีเดน
รอบสุดท้าย

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |  |

|  | 1991-09-14 - เบอร์ลิน | 1991-09-14 - เบอร์ลิน |  |  |  |  |  |
|  |   อิตาลี |  3 |   |  |  |  |  |
|  |   เยอรมนี |  1 |   |  |  |  |  |
|  |   |  |   |  |  |  |  |
|  |  |  |  |  | 1991-09-15 - เบอร์ลิน | 1991-09-15 - เบอร์ลิน |  |
|  |   |   |   |   |   อิตาลี |  0 |  |
|  |   |   |   |   |   สหภาพโซเวียต |  3 |  |

|  |  |  |   |  |  |  |  |
|  |  |  |  |  | รอบชิงอันดับ 3 | รอบชิงอันดับ 3 |  |
|  | 1991-09-14 - เบอร์ลิน | 1991-09-14 - เบอร์ลิน |   |  | 1991-09-15 - เบอร์ลิน | 1991-09-15 - เบอร์ลิน |  |
|  |   สหภาพโซเวียต |  3 |   |  |   เยอรมนี |  0 |  |
|  |   เนเธอร์แลนด์ |  0 |   |  |   เนเธอร์แลนด์ |  3 |  |
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | รอบชิงอันดับ 5-8 | รอบชิงอันดับ 5-8 |  |  | รอบชิงอันดับ 5 | รอบชิงอันดับ 5 |  |

|  | 1991-09-14 - เบอร์ลิน | 1991-09-14 - เบอร์ลิน |  |  |  |  |  |
|  |   บัลแกเรีย |  3 |   |  |  |  |  |
|  |   ฟินแลนด์ |  0 |   |  |  |  |  |
|  |   |  |   |  |  |  |  |
|  |  |  |  |  | 1991-09-15 - เบอร์ลิน | 1991-09-15 - เบอร์ลิน |  |
|  |   |   |   |   |   บัลแกเรีย |  3 |  |
|  |   |   |   |   |   ยูโกสลาเวีย |  1 |  |

|  |  |  |   |  |  |  |  |
|  |  |  |  |  | รอบชิงอันดับ 7 | รอบชิงอันดับ 7 |  |
|  | 1991-09-14 - เบอร์ลิน | 1991-09-14 - เบอร์ลิน |   |  | 1991-09-15 - เบอร์ลิน | 1991-09-15 - เบอร์ลิน |  |
|  |   ยูโกสลาเวีย |  3 |   |  |   ฟินแลนด์ |  1 |  |
|  |   โปแลนด์ |  1 |   |  |   โปแลนด์ |  3 |  |
วอน (เธอ)

| วอน (เธอ) |
| --- | --- |

กำกับ: สุโกสินทร์ อัครพัฒน์
เขียนบท: สุโกสินทร์ อัครพัฒน์
อำนวยการสร้าง: ปัญชลีย์ นิธิจิระโรจน์
นักแสดงนำ: พีรวิชญ์ อรรถชิตสถาพร ภีมพล พาณิชย์ธำรง ศุภพงษ์ อุดมแก้วกาญจนา ษริกา สารทศิลป์ศุภา อชิตะ ปราโมช ณ อยุธยา ภัทรวรินทร์ ทิมกุล วสุ แสงสิงแก้ว
กำกับภาพ: รพัทชนันต์ คชพัฒน์ทรัพย์
ดนตรีประกอบ: ชัพวิชญ์ เต็มนิธิกุล พงศ์ธร เตชะบุญอัคโข วุฒิพล อธิพงศ์กิจ Yaak lab สุเมธ กิจธนโสภา
บริษัทผู้สร้าง: เอ็ม เทอร์ตี้ไนน์ mad Arai-D  
วันฉาย: 24 ธันวาคม พ.ศ. 2563 4 กุมภาพันธ์ พ.ศ. 2564 (ไดเรคเตอร์ส คัท)
ความยาว: 121 นาที 150 นาที (ไดเรคเตอร์ส คัท)
ประเทศ: ไทย
ภาษา: ไทย
ข้อมูลจากสยามโซน
วอน(เธอ) (อังกฤษ: please(her)) เป็นภาพยนตร์จากค่ายเอ็ม เทอร์ตี้ไนน์ และ mad Arai-D ครีเอทีฟดีไซน์สตูดิโอ ซึ่งเล่าถึงเรื่องราวความรักของคน 4 คนในเหตุการณ์เดียวกันแต่ต่างมุมมองกันด้วยแนวคิดทุกคนล้วนเป็นตัวเอกในเรื่องราวของตัวเอง เขียนบทและกำกับการแสดงโดยสุโกสินทร์ อัครพัฒน์
วอน (เธอ) ฉายรอบสื่อมวลชนในวันที่ 21 ธันวาคม พ.ศ. 2563 ที่เมเจอร์ ซีนีเพล็กซ์ รัชโยธิน และเข้าฉายวันแรกวันที่ 24 ธันวาคม พ.ศ. 2563 ในสัปดาห์แรกที่เข้าฉาย (24 – 27 ธันวาคม พ.ศ. 2563) ทำรายได้อยู่ที่อันดับที่ 5 ของ Thailand Box Office และเริ่มฉายฉบับไดเรคเตอร์ส คัท ที่มีความยาวของภาพยนตร์เพิ่มขึ้น 29 นาที ในวันที่ 4 กุมภาพันธ์ พ.ศ. 2564 รวมเวลาเข้าฉายทั้ง 2 ฉบับ 10 สัปดาห์
โครงเรื่อง

เล่าถึงเรื่องราวความรักของกลุ่มเพื่อน 4 คน ซึ่งแต่ละคนมีพื้นฐานครอบครัว ทัศนคติ และมุมมองในการใช้ชีวิตที่แตกต่างกัน ทำให้การกระทำต่างๆ และการตัดสินใจในเรื่องราวต่างๆ ก็แตกต่างกันไปตามแนวคิดและประสบการณ์ของตน โดยเรื่องราวเริ่มจากเพื่อนสนิท 2 คนที่จบจากโรงเรียนชายล้วน เดี่ยว (พีรวิชญ์ อรรถชิตสถาพร) และบิว (ภีมพล พาณิชย์ธำรง) ได้เข้ามาศึกษาที่คณะวิศวกรรมคอนเสิร์ตด้วยกัน ในวันปฐมนิเทศเดี่ยวก็ได้ตกหลุมรักเนเน่ (ษริกา สารทศิลป์ศุภา) เพื่อนใหม่รวมคณะจากโรงเรียนหญิงล้วน แต่เนเน่กลับไปชอบบิว ในขณะที่ตัวบิวเองก็ไม่แน่ใจในความรู้สึกของตัวเองแต่ก็ไม่ต้องการทำให้เดี่ยวเสียใจ ความสัมพันธ์รักสามเศร้าของทั้งสามคนมาถึงจุดเปลี่ยนเมื่อ โอม (ศุภพงษ์ อุดมแก้วกาญจนา) เพื่อนจากโรงเรียนเก่าของเดี่ยวและบิว ได้เข้ามาจีบและได้เป็นแฟนกับเนเน่ แต่หลังจากนั้นโอมก็นอกใจและทำให้เนเน่ตั้งครรภ์ เนเน่จึงตัดสินใจเดินทางไปศึกษาต่อที่อิตาลี ทิ้งเรื่องราวและบาดแผลไว้กับอีก 3 คนที่เหลือ
รายชื่อนักแสดง

พีรวิชญ์ อรรถชิตสถาพร ... เดี่ยว
ศุภพงษ์ อุดมแก้วกาญจนา ... โอม
ภีมพล พาณิชย์ธำรง ... บิว
ษริกา สารทศิลป์ศุภา ... เนเน่
ชินรัฐ สิริพงษ์ชวลิต ... โอ้
สุภาวดี กิติโสภากุล ... ไนท์
วจนพร จิตรไพศาล ... เฟิร์น
นิติพัสส์ เจียมพานทอง ... รุ่นพี่คณะวิศวะ
ประภังกร สกุลซัง ... รุ่นพี่คณะวิศวะ
อชิตะ ปราโมช ณ. อยุธยา ... พ่อของเดี่ยว
ภัทรวรินทร์ ทิมกุล ... แม่ของบิว
วสุ แสงสิงแก้ว ... พ่อของเนเน่
งานสร้าง

เป็นภาพยนตร์ที่ใช้เวลาเพียง 4 เดือนในการถ่ายทำโดยเริ่มบวงสรวงเปิดกล้องในวันที่ 24 สิงหาคม พ.ศ. 2563 เริ่มฟิตติ้งและซ้อมอ่านบทในช่วงต้นเดือนกันยายน เปิดกล้องคิวแรกวันที่ 21 กันยายน พ.ศ. 2563 และปิดกล้องในวันที่ 24 พฤศจิกายน พ.ศ. 2563 โดยผู้กำกับคุณสุโกสินทร์  อัครพัฒน์ ได้ให้สัมภาษณ์เกี่ยวกับภาพยนตร์ไว้ดังนี้ “ด้วยความที่หนังมันเล่น 4 มุม มันเหมือนหนัง 4 เรื่อง แต่เป็นเรื่องเดียวกัน นักแสดงเลยต้องเล่นเหมือนเดิม ไดอะร็อกเดิม 4 รอบแต่เปลี่ยนแอคติ้ง ถามว่าคนดูจะงงไหม ผมว่าไม่น่าจะงง เพราะเรารันทีละคน พอดูจนครบ 4 คน ก็จะเข้าใจว่าอ๋อ…มันคืออะไร เราไม่ได้ทำหนังอาร์ต หนังเราไม่ได้อินดี้ หนังเราแมสมาก”
เพลงประกอบ

วอน(เธอ) โดย CHABA x KOB FLAT BOY
สองใจ โดย MEYOU
ดวงใจ โดย ampersand
ผลกระทบจากสถานการณ์โควิด

จากการระบาดของเชื้อไวรัสโคโรนา 2019 ระลอก 2 ในวันที่ 19 ธันวาคม พ.ศ. 2563 ส่งผลกระทบต่อแผนงานต่างๆ ของภาพยนตร์ โดยในวันที่ 21 ธันวาคม พ.ศ. 2563 ทางทีมงานได้ยุติการจัดงานและกิจกรรมการเปิดตัวภาพยนตร์ เหลือเพียงการชมภาพยนตร์ร่วมกัน และยังส่งผลกระทบถึงแผนงาน Movie Roadshow และยอดรายได้ของภาพยนตร์
คำวิจารณ์และการตอบรับ

วอนเธอฉายรอบสื่อมวลชนในวันที่ 21 ธันวาคม พ.ศ. 2563 โดยจัดให้เหล่าแฟนคลับของนักแสดงได้รวมเข้าชมด้วยภายใต้ชื่องาน วอนเธอ รอบวอนแฟน ก่อนจะเข้าฉายจริงในวันที่ 24 ธันวาคม พ.ศ. 2563 ซึ่งได้รับการตอบรับที่ดีจากคำวิจารณ์และการให้คะแนนรีวิวของสื่อต่างๆ เช่น
True ID : (8/10) เป็นหนังไทยที่อาจจะถูกประเมินค่าต่ำและคนน่าจะมองข้ามไป แต่เนื้อหาของหนังมีดีกว่าที่คิด เพราะทุกคนย่อมเป็นพระเอก-นางเอกในเรื่องของตัวเองเสมอ
Nangdee : (8/10) หนังชีวิตรักวัยรุ่น ทำให้อินตามได้ไม่ยาก นักแสดงเล่นดีเป็นธรรมชาติ เพลงประกอบช่วยยกระดับความดีงาม
โกดังหนัง : (8/10) นักแสดงดี มีครบทุกอารมณ์ ขอบวกคะแนนให้ เซอไพรส์ ในหนัง แต่ต้องไปดูเองนะจ๊ะ
ขอบสหนัง : (8/10) ตัวหนังดีมาก เต็มไปด้วย Message ที่คมคาย สนุกอย่างไม่น่าเชื่อ
รางวัล

| รายการ | สาขา | ผู้ได้รับการเสนอชื่อ | ผลรางวัล |
| --- | --- | --- | --- |
| คมชัดลึกอวอร์ด ครั้งที่ 17 | บทภาพยนตร์ยอดเยี่ยม | สุโกสินทร์ อัครพัฒน์ | เสนอชื่อเข้าชิง |
| คมชัดลึกอวอร์ด ครั้งที่ 17 | ผู้กำกับยอดเยี่ยม | สุโกสินทร์ อัครพัฒน์ | เสนอชื่อเข้าชิง |
| คมชัดลึกอวอร์ด ครั้งที่ 17 | นักแสดงนำหญิงยอดเยี่ยม | ษริกา สารทศิลป์ศุภา | ชนะ |
| คมชัดลึกอวอร์ด ครั้งที่ 17 | นักแสดงสมทบชายยอดเยี่ยม | พีรวิชญ์ อรรถชิตสถาพร | ชนะ |
| คมชัดลึกอวอร์ด ครั้งที่ 17 | นักแสดงสมทบชายยอดเยี่ยม | ภีมพล พาณิชย์ธำรง | เสนอชื่อเข้าชิง |
| Starpics Thai Film Award ครั้งที่ 18 | นักแสดงสมทบชายยอดเยี่ยม | ภีมพล พาณิชย์ธำรง | เสนอชื่อเข้าชิง |
| รางวัลสมาคมผู้กำกับภาพยนตร์ไทย ครั้งที่ 11 | นักแสดงนำหญิงยอดเยี่ยม | ษริกา สารทศิลป์ศุภา | เสนอชื่อเข้าชิง |
| รางวัลสมาคมผู้กำกับภาพยนตร์ไทย ครั้งที่ 11 | ทีมนักแสดงยอดเยี่ยม |  | เสนอชื่อเข้าชิง |
| รางวัลภาพยนตร์ไทย ชมรมวิจารณ์บันเทิง ครั้งที่ 29  | นักแสดงนำหญิงยอดเยี่ยม | ษริกา สารทศิลป์ศุภา | เสนอชื่อเข้าชิง |
| รางวัลภาพยนตร์ไทย ชมรมวิจารณ์บันเทิง ครั้งที่ 29  | นักแสดงสมทบชายยอดเยี่ยม | พีรวิชญ์ อรรถชิตสถาพร | เสนอชื่อเข้าชิง |
| รางวัลภาพยนตร์ไทย ชมรมวิจารณ์บันเทิง ครั้งที่ 29  | นักแสดงสมทบชายยอดเยี่ยม | ภีมพล พาณิชย์ธำรง | ชนะ |
| รางวัลภาพยนตร์ไทย ชมรมวิจารณ์บันเทิง ครั้งที่ 29  | นักทำหนังหน้าใหม่ยอดเยี่ยม | สุโกสินทร์ อัครพัฒน์ | ชนะ |
แหล่งข้อมูลอื่น

เว็บไซต์อย่างเป็นทางการของภาพยนตร์ เก็บถาวร 2021-12-29 ที่ เวย์แบ็กแมชชีน